open-index/open-wikipedia-markdown huggingface dataset:
Archivi de Stat del Canton Tisin

L**'Archivi de Stat del Canton Tisin** a l'è l'archivi publegh del Canton Tisin, con sed in del Palazz Franscin. El se concentra in su la storia cantonala con fond ducumentari, fotografie, mape del cadaster, cont anca una Biblioteca e 'n emeroteca.

## Ligam de foeura
*Sit ofizzial

## Alter proget

## Vos corelade
*Archivi federal svizzer
Biblioteca Panizzi

La **Biblioteca Panizzi** a l'è a biblioteca pussee importanta de Resg, fada su del 1798 'me Biblioteca Nazzional e con sed a Palazzi San Giorgg del 1864. L'è dedicada a l'Antonio Panizzi, patriota e diretor de la biblioteca del British Museum.

## Ligam de foeura
*Sit ofizzial

## Alter proget
Biblioteca de Studi Umanistegh

La **Biblioteca de Studi Umanistegh** a l'è vuna di biblioteche de l'Università di Studi de Pavia, nassuda del tacà insema di biblioteche Petrarca e Boezio, e che la cunta oltra 400 mila volum e pussee de 4 mila periodegh.

L'è verta del 2018 e la gh'ha dent anca la collezzion de archeologia del Pier Vittorio Aldini, vuna di pusee antighe d'Italia.

## Ligam de foeura
*Sit ofizzial

## Alter proget
Tassidermia

La **tassidermia** (del gregh antigh *τάξις*, o ben *preparazzion*, e *δέρμα*, o ben *pell*), a l'è una tecnega per preparà i pell di animai inscì che se poden mostrà, per esempi in di musee de storia natural o 'me trofee de cacia.

Per fàlla se toeu via la pell del corp e la se trata con di sostanze, poeu se impienissen inscì de dàgh la forma: un temp e doperava soratut la paja, per quella reson chi se parlava de *impajadura*, incoeu se doperen soratut di resine de sintesi o di metall. Se l'è fada ben, a l'è una forma de art e la po havégh un gran nivell de realism.

A l'è minga de sconfondéla con l'imbalsamazzion, indova che 'l corp intregh a l'è tratad inscì che el se decompon no.

## Riferiment
*Treccani

## Alter proget
GLAM

**GLAM** a l'è un acromin ingles che l'è doperad per parlà de ogni istituzzion che la gh'ha liber, oeuvere d'art, manufat o ducument. El voeul dì *Galleries, Libraries, Archives and Museums* (Gallerie, Biblioteche, Archivi e Musee), e l'è fad inscì de svesinài a l'ideja de glamour.

Nassud in Noeuva Zelanda, el s'è spantegad prima in Australia e poeu in tut el mond, quand che Wikimedia gh'ha dad rilevanza global con la soa comunità online.

## Riferiment
*Outreach Wikimedia

## Alter proget
Biblioteca Trivolziana

La **Biblioteca Trivolziana** a l'è una biblioteca de Milan, che l'è dent al Castell Sforzesch e la scompartiss i spazzi con l'Archivi Storegh de la cità e cont el laboratori de restaver. La gh'ha dent circa 180 mila volum, cont una collezzion che la scomincia del VII secol, e la vegn de quella che l'era la biblioteca privada di Trivolz.

Gh'è dent di lavorà del Dant Ligher, del Gustin d'Ipona, del Petrarca, del Leonard de Vinci, del Giovann Ambroeus de Predis e del Carlo Bianconi.

## Ligam de foeura
*Sit ofizzial 

## Alter proget
Musee civegh de Crema e del cremasch

El **Musee civegh de Crema e del cremasch** a l'è 'n musee che 'l quata la storia de Crema e del Territori cremasch vert del 1960 e ospitad del vegg convent de San Gustin.

Dent del convent, che 'l gh'ha di bei fresch del Giovann Peder de Sem, a gh'è una sezzion archeologega ben importanta, oltra a una sezzion storega, una artistega, con quader de artista compagn del Vissenz Civercc, del Trent Longaret, del Palma el Sgiovin e de la Camilla Marazzi, una sezzion musegala e una etnografega.

## Riferiment
*LombardiaBeniCulturali

## Alter proget
Musee de la Diocesi (Fidenza)

El **Musee de la Diocesi** a l'è vert del 1999, volud del vescov Maurizio Galli per el giubilee del 2000. El gh'ha dent di oeuvere del Dom de Fidenza e de alter gese de la diocesi.

## Ligam de foeura
*Sit ofizzial
Musee storegh vertical de Trevij

El **Musee storegh vertical de Trevij** a l'è una sezzion del Musee civegh de Trevij e 'l gh'ha sed in la Torr civega de la cità orobega, che l'è un campanin.

El se desvilupa in sui set pian de la torr, cont ogni pian che 'l gh'ha una mostra diferenta. Al pian terra se troeuva una capella del triicent cont un fresch de la Crocifission, al prim pian se veden i episodi pussee important de la storia de la cità, al segond se ved el sachegg del 1509 e 'l miracol de la Madona di Lagrime, al terz la Basilega de San Martin e 'l so Politegh, al quart se ved una recostruzzion del sistema a corde per fà sonà i campane, al quint la storia de l'orelogg de la Torr e al sest gh'è un belvedé, che se riva a vedé fina a Milan, ai Alp Orobie e, di voeulte, fina ai Pennin.

## Riferiment
Musee de la Diocesi (Resg)

El **musee de la Diocesi** a l'è un musee d'art de Resg, gestid de la Diocesi de Resg-Guastalla, e che 'l guarna varie oeuvere del Dom e de alter gese diocesane. Vert del 1994, el se troeuva al pian terra del Palazz Rangon, l'è stad vert al publegh fina al 2000, quand che un terramot l'ha menad a la sarradura, el tornarà del 2006.

## Riferiment
*Museo diocesano - Reggio
Musee Morandi

El **Musee Morandi** a l'è un musee de Bologna, el pussee grand dedicad al Giorgio Morandi. Vert del 1993 con l'Oscar Luigi Scalfaro present, el gh'ha havud sed fina al 2012 al Palazz, l'è stad poeu spostad al Musee d'art moderna de Bologna per el sisma che l'haveva colpid l'Emilia al temp.

## Ligam de foeura
*Sit ofizzial
Biblioteca Giulio Einaudi

La **Biblioteca Giulio Einaudi** l'è la biblioteca civega de Corresg, con sede in del storegh Palazz di Princip , indove se troeuva anca el Musee el Corresg.

## Storia
La biblioteca l'è stada fondada del 1783 quand che l'è stad vert el Collegi Ducal (incoeu Licee Statal Rinald Cors) e, cont el rivà di frances del 1796, a l'è dada in man a la municipalità de Corresg. Dopo de l'unità d'Italia, del 1868, a l'è spostada in del vegg convent francescan, indove a la classega biblioteca a l'è fiancada vuna itinerant, inscì de servì mej la popolazzion: inn unide del 1926 e inn trasferide in del pian nobel del Palazz di Princip.

La biblioteca del dì d'incoeu l'è inaugurada del 1971. Del 1997 ghe dipenden la Biblioteca di sgiovin "Piccolo Principe", cont anca la ludotega, situada in la Cà in del Parch, e el Center de documentazzion "Pier Vittorio Tondelli"

## Collezzion
La biblioteca la guarna 72000 volum, de che circa 20000 inn antigh, una sezzion de storia local e l'Archivi di Memorie Patrie, con pissee de 30000 carte desligade e 200 cartelle organizade.El conserva anca vari manoscrit, edizzion antighe, atlant e mape geografeghe e la gh'ha una sezzion musegal che la gh'ha dent i spartit del Bonifazio Asioli.

## Riferiment


## Ligam de foeura
* <span style="font-style:italic;">Biblioteca Comunale Giulio Einaudi</span>, su Anagrafe delle biblioteche italiane, Istituto centrale per il catalogo unico.
Pinacoteca del Castell Sforzesch

La **Pinacoteca** a l'è vun di Musee del Castell Sforzesch de Milan, nassuda del XIX secol, quand che a Milan ghe n'eren sgiamò dò (l'Ambrosiana e Brera) e l'era dree a vesser fad su el Musee Poldi Pezzoli: verta del 1878 'me esposizzion d'art de la cità, la fa san-Michel del 1900 in d'un sit noeuv in del Castell per havégh spazzi per i noeuve donazzion.

Spartida in set sale, la sala XX la trata l'art di Vescont e di Sforza, la sala XXI, dedicada al temp del Lodovigh el Mor e al governo spagnoeul, la sala XXII, dedicada a trè oeuvere del Renassiment italian, la sala XXIII, che la gh'ha dent i oeuvere de la Collezzion Trivolza, la sala XXIV, dedicada al temp del Franzesch II Sforza e a la Contrareforma, in la sala XXV gh'è i oeuvere venezziane e lombarde e infin in la sala XXVI gh'è i oeuvere di secoi XVII e XVIII.

Di artista che i quader inn in mostra inn el Michelin de Besozz, el Bramantin, el Maester de la Pala Sforzesca, el Vissenz Fopa, el Ceran, el Bergognon, l'Enea Salmegia, el Procascin, el Daniell Cresp, el Franzesch Cair, el Morazzon, el Giusep Vermej, el Carlo Preda, el Pellegrin Tebald,el Moret, l'Aureli Luin, el Tizzian, el Francesco Guardi, el Giovann de Mont, el Lorenzo Lotto, el Giovann Carian, el Franzesch Londoni e 'l Montalt.

Oeuvere de rilev che gh'hann inn l'Adorazzion di pastor e 'l Martiri del San Steven del Cresp, la Madona col Bambin in gloria e i Sant Roch, Francesch e Bastian e la Madona col Bambin in gloria e i Sant Ambroeus e Carlo Borromee del Salmegia, el Litrat de l'imbasciador Gabriel de Luetz d'Aramont del Tizzian, la Pala Trivolza del Mantegna, la Madona Lia del Francesco Napoletano, el Noli me tangere e 'l Compiant sul Crist mort del Bramantin, la Madona col Bambin, san Giovann e l'angiol e i Nozze de Cana del March de Ogionn, el Crist in pietà in tra du angioi del Bergognon, la Madona del Liber del Fopa, el Litrat del Bors d'Est del Baldassar d'Est, l'Adorazzion di pastor del Maester de Trognan, la Madona col Bambin in tra i sant Giovann Batista e Peder martir del Michelin de Besozz, el Politegh de Torchiara del Benedet Bemb e la Medaja del Felip Maria Vescont del Pisanell.

## Ligam de foeura
*Sit ofizzial 

## Alter proget
Biblioteca d'Art del Castell Sforzesch

La **Biblioteca d'Art del Castell Sforzesch** a l'è vuna di biblioteche pussee grand de art in Italia, fada su vers la fin del XIX secol. 

La gh'ha dent i fond del Vespasian Bignam, de l'Emilio Treves e del Luca Beltrami.

## Ligam de foeura
*Sit ofizzial
Sistema bibliotecari ticines

El **sistema bibliotecari ticines** el met insema 74 biblioteche del Canton Tesin: i pussee importante inn i biblioteche cantonai de Belinzona, Locarn, Lugan e Mendris.

## Ligam de foeura
*Sit ofizzial
Biblioteca Antonio Tiraboschi

La **biblioteca Antonio Tiraboschi** a l'è vuna di do biblioteche centrai de la cità de Berghem, insema a la Biblioteca civega Angelo Mai. La nass in principi del 1975 'me biblioteca rionala de San Tomas, a l'è slargada del  1986 e dedicada a l'Antonio Tiraboschi, del 2004 l'è in d'una sed noeuva dissegnada del Mario Botta e la gh'ha circa 150 mila liber.

## Ligam de foeura
*Sit ofizzial
Musee de la Diocesi (Parma)

El **Musee de la Diocesi** a l'è vert del marz 2003 e l'è in del Palazz Vescovil, indova che l'è stad mitud dopo de 'n longh restaver. El gh'ha dent i rest archeologegh del Dom de Parma, del batisteri e de alter gese e sit del territori de la Diocesi.

A l'è dedicad al Benedet Antelam.

## Ligam de foeura
*Region Emilia-Romagna

## Alter proget
Biblioteca cantonal de Mendris - La Filanda

La **Biblioteca cantonal de Mendris - La Filanda** a l'è una biblioteca de Mendris verta del 15 de setember del 2018: la se troeuva in del center de agregazzion *La Filanda*, che l'è stad fad su 'me forma de "noeuva biblioteca" indova che inn dad a la popolazzion di servizzi pussee rispet al domà lensger.

Part del sistema bibliotecari ticines, l'è in su trii pian.

## Ligam de foeura
*Sit ofizzial
Musee d'art moderna de Bologna

El **Musee d'art moderna de Bologna**, cognossud con l'acronim *MAMbo*, a l'è un musee d'art moderna de Bologna, che l'è sit in del vegg prestin del pan. Vert del 2007, l'è ligad a la storia de la galleria d'art moderna de Bologna, che l'è stada desligada inscì de sgiontàlla a lu. El gh'ha dent anca el Musee Morandi.

## Ligam de foeura
*Sit ofizzial 

## Alter proget
Biblioteca cantonal de Lugan

La **biblioteca cantonal de Lugan** l'è vuna di quater biblioteche cantonai del sistema bibliotecari ticines e la se ocupa soratut de art e literadura. L'è nassuda del 1852 e l'era ligada al Licee de Lugan, del 1904 l'è spostada in del Palazz di Studi e del 1942 a la sed del dì d'incoeu.

## Ligam de foeura
*Sit ofizzial

## Alter proget
Biblioteca cantonal de Locarn

La **Biblioteca cantonal de Locarn** a l'è vuna di quater biblioteche cantonai del sistema bibliotecari ticines. La gh'ha sed a Palazz Moretin, fad su del Peder Moretin per la soa familia, l'è stad crompad del comun del 1971 e metud 'me sed de la biblioteca, prima ghe viveven di carmelitane descolze.

## Ligam de foeura
*Sit ofizzial

## Alter proget
Musee Civegh de Resg

I **Musee Civegh de Resg** a inn spartid in cinch sed museai, o ben el Palazz di Musee, el Musee del tricolor, la Galleria Parmeggiani, el Musee de storia de la psichiatria e 'l musee de la Basilega de la Madona de la Gera, do sed monumentai, el Maurizzian e i Cioster de San Peder, e la Biblioteca di Art.

## Ligam de foeura
*Sit ofizzial

## Alter proget
Musee de la Diocesi (Bologna)

El **Musee de la Diocesi** de Bologna a l'è dent a la Basilega de San Petroni, in la nav mancina, e 'l guarna una collezzion scominciada del secol XVI e tirada a man anca del Giorgio Vasari, che l'è fada su 'me musee ver e propi del 1894.

El gh'ha dent oeuvere del Cristofen Lombard, del Baldassarre Peruzzi, del Pellegrin Tebald, de l'Andrea Palladio, del Tadee Crivell e del Jacom Barozz de Vignoeula.

## Ligam de foeura
*Sit ofizzial 

## Alter proget
Kronos - Museo della cattedrale di Piacenza

**Kronos** a l'è el nom del musee de la Catedral de Piasenza che l'è dent a la veggia prevostura. Vert del 2015, el gh'ha dent una collezzion che la va del secol VII al secol XX.

## Ligam de foeura
*Sit ofizzial
Pinacoteca Tosio Martinengo

La **Pinacoteca Tosio Martinengo** a l'è 'na gallaria d'art antiga e moderna de Bressa, che l'è in del Palazz Mantinengh de Barch, in pien center storegh. L'è verta del 1851 e l'è part de la red del votcent lombard a Bressa.

## Ligam de foeura
*Red del votcent lombard

## Alter proget
Galleria Sabauda

La **Galleria Sabauda** a l'è una pinacoteca de Turin, vuna di pussee importante in Italia. Part di Musee Reai de la cità, a l'è del 2014 dent a la Manega Noeuva del Palazz Real.

## Ligam de foeura
*Sit ofizzial

## Alter proget
Castegnacia

La **castegnacia** l’è ona torta de farina de castegne  originaria de la Toscana, ormai tipica anca di zone di Mont penin de l'Umbria, el Piemont, la Liguria, el Lazio, l'Emilia e la Romagna e alpine o de pianura (Veneto e Lombardia). Dessorapù, a l’è paregiada in su l’isola de Corsica. L’esist anca ona variant de castagnacia de la region Campania.

## Descrizzion
Se trata d’on piat tipicament de l'autunn che ‘l se oten a fa coeuser in del forna on impast de farina de castegne, aqua, oli extravergin de oliva, pignoeui e ugheta. Di variant locai preveden la sgionta de alter ingredient, compagn  del rosmarin, di scorze de naranz, de la somenza de fenoeucc, de la fruta seca come i nos, i pignoeui e i frut del fò. Di compagnament ideai a la castegnacia a inn la mascherpa o el mel de castan, el vin de San Martin, o i vin dolz compagn del vin sant.

A gh’è tanti nom e ricete per i bombon fad con farina de castegne. De fat ne esisten almen trii tipi diferent: ona torta sossenn sutila (spantegada soratut in Lunigiana, indove l’è ciamada *patona o castignà *a Fosdinovo), ona torta pussee spessa (spantagada in Toscana e in particolar a Lucca, indove l’è ciamada *torta de neccio*, a Livorno la castegnacia, se l’è fada alta tre centimetri e densa, l’è ciamada *toppone* e l’è considerad de qualità pussee bassa, e a Arezzo indove l’è ciamada "baldino") e ona sorta de polenta dolza (anca lee spantegada in Toscana e ciamada *pattona*). La castegnacia pussee popolar, ona torta sutila, a Firenz l’è ciamada "migliaccio" e "ghirighio" in la Piana Fiorentina (Campi Bisenzio, Sesto Fiorentino, ecc.), a Prato e in la Vall de Bisenzio. 

La castegnacia l‘è on piat "pover" in del significad ver de la parolla, on temp ben spantegada in di zone di Mont Penin indove i castegne eren el fondament del nutriment di popolazzion de la campagna. Dopo on period de trascuranza, tacad in del second dopoguerra e determinad del benesser cressent, l’è stad riscopert e incoeu l’è protagonista de tante feste in del temp de l’autunn.

Second quell che se lensg in del *Comentari di pussee notabil et mostruose robe d'Italia e de alter sit*, de l’Ortensio Landi (Venetia, 1553) par che l'inventor de la castegnacia el sia stad on lucches ciamad "Pilade de Lucca", che l’è stad "el prim a fà castagnacce e de quest e ‘l n’ha portad indree lod".

## Riconosciment
La castegnacia l’è stada riconossuda prodoti agroalimentar tradizzionai su proposta de ‘ste region chì:
* Region Emilia-Romagna
* Region Lazzio
* Region Liguria
* Region Piemont
* Region Toscana

## Galeria d'imagin

File:Preparazione del castagnaccio.jpg| Preparazzion de la castegnacia
File:Castagnaccio.jpg|Variant con ugheta, pignoeui e nos
File:Il migliaccio (o castagnaccio).jpg|Detali del migliaccio fiorentin


## Note


## Bibliografia
*
* Massimo Dadà, *Guida di Fosdinovo*, Edizioni Giacché, Fosdinovo, 2010

## Vos correlade
* Neccio
* Manafregoli
* Castegna de Montella

## Ligam de foeura
*
*
Civega regolta di stampe Achille Bertarelli

La **Civega regolta di stampe Achille Bertarelli** a l'è vuna di pussee grand regolte de stampe d'Europa e la gh'ha sed al Castell Sforzesch de Milan, fondada de l'Achille Bertarelli, che l'ha dad la soa collezzion in eredità al comun.

## Ligam de foeura
*Sit ofizzial

## Alter proget
Pio de Savoja

I **Pio de Savoja** a inn una cà feudala nassuda del secol XI, ligada soratut a la storia de Carp, che l'ha governad per circa du secoi con la soa signoria. In origin se ciamaven domà Pio, ma poeu el Lodovigh de Savoja gh'ha dad el privilegi de ciapà dent "de Savoja" per i servizzi militar che gh'ha dad l'Albert II Pio.

El so center principal a l'era el Castell di Pio, gh'è de regordà anca el Palazz Ducal de Sassoeul, la roca de Medola, el castell de Spezzan, el castell de Formesgen, el castell de Montgibi, el Palazz Ducal de Nocera Inferiore e 'l Palazz Orsini Pio Righetti de Roma.

Oltra ai sovran de Carp, gh'è de regordà i cardinai Rodolf, el Carlo e 'l Carlo Emanuell, e anca la Camilla, fondadora del monester de Santa Ciara a Carp.

## Bibliografia
* Pompeo Litta, Famiglie celebri d'Italia. Pio di Carpi, Torino, 1835.
Aureli Luin

L**'Aureli Luin** (Milan, 1530 - Milan, 6 de avost 1593) a l'è stad un pitor lombard, fioeul del Bernard Luin e regordad soratut per havé frescad el Monester Magior a Milan, ma anca el Monester de l'Assonta a Cairaa.

Amis del Giovann Paol Lomazz e part de la soa Academia de la Vall de Bregn, l'è stad censurad per un quaj ann del Carlo Borromee, che gh'ha proibid de piturà.

## Riferiment
*[Treccani](https://www.treccani.it/enciclopedia/aurelio-luini_(Dizionario-Biografico)/)

## Alter proget
Vissenz Fopa

El **Vissenz Fopa** (Bressa, intorna al 1430 - 1515 circa) a l'è stad un pitor lombard, vun di pussee important del Renassiment lombard prima che 'l Leonard de Vinci el rivass a Milan.

Di so oeuvere importante a inn el Politegh de la Gesa di Grazzie e 'l San Bastian, incoeu guarnad a Brera, el martiri de San Bastian e 'l San Gustin e San Teodor, guarnad a la Pinacoteca del Castell Sforzesch, la Natività del Gesù, in la Gesa de l'Assonta a Bressa, la Pala de la Mercanzia, in mostra in la Pinacoteca Tosio Martinengo, la Crocifission e 'l Sant Ironem penitent, in l'Academia Carrara de Berghem, el Crist in Cros e i Evangelista in la Gesa del Carmen, e la capella Portinari de la basilega de Sant Ustorgg.

## Riferiment
*Treccani

## Alter proget
Gesa de San Gustin (Bressa)

La **Gesa de San Gustin** a l'è una gesa desconsacrada de Bressa, arenta a Piazza del Dom e tacada al Brovet. Ben antiga, l'è stada fada su torna in stil gotegh e, dopo de 'na longa sarradura, l'è stada restruturada del 2001 e incoeu gh'è dent una sala congress.

## Bibliografia
*Valentino Volta, Paola Faroni, Restauro della Sala Sant'Agostino, Donati, Rovato (BS) 2007

## Alter proget
Musee provincial del Castell del Bonconsili

El **Musee provincial del Castell del Bonconsili** a l'è 'n compless de musee de la provincia autonoma de Trent fad su de cinch sed diferente:
*El Castell del Bonconsili a Trent
*El Castell de Stenech
*El Castell Besen
*El Castell Thun
*El Castell Caldes

## Ligam de foeura
*Sit ofizzial
Gesa de Santa Cros (Ciass)

La **Gesa de Santa Cros** a l'è una gesa tardo-baroca de Pidrinaa, frazzion de Ciass, fad su in del XVI secol e slargad, cont una cupola e 'n campanin, del secol XVIII. Del 1792 a l'è parochia.

## Bibliografia
*Giuseppe Martinola, Inventario d'Arte del Mendrisiotto, I, Edizioni dello Stato, Belinzona 1975, 427-429.
Musee storegh Castell Masegra

El **Musee storegh Castell Masegra** a l'è stad un musee de Sondri, situad in del Castell Masegra, che 'l regorda i trii secoi de dominazzion grisona in su la Valtolina, sarrad del 2014.
Campazz

**Campazz** a l'è una frazzion del comun bressan de Pontvich. Mai stada comun deperlee, a l'è regordada soratut per la geseta, che incoeu la gh'è pu, dedicada al San Peder, incoeu a gh'è quella deciada al Vital de Milan e anca i Palazz Simonei e Ugoni.

## Bibliografia
*Enciclopedia Bresciana
Gesa de San Roch al Gentilin

La **Gesa de San Roch al Gentilin** a l'è una gesa de Milan: quella che la gh'è incoeu a l'è stada fada su del 1952, desgià che la gesa veggia, che gh'era almen del secol XVI, l'era stada destrugada di bombardament de la segonda guerra mondial.

Doperada fina al 2015 per la Messa cont el rit ambrosian antigh, incoeu a l'è la gesa de la comunità de lengua coreana a Milan.

## Riferiment
*BeWeB
*Messa Tradizionale Ambrosiana

## Alter proget
Martin Bass

El **Martin Bass** (Seregn, 1542 - Milan, 1591) a l'è stad un architet lombard, regordad soratut per la soa collaborazzion con la Fabrega del Dom e i so dissidi architetonegh cont el Pellegrin Tebald, che l'ha tratad in del scrit *Dispareri in materia di architettura*.

L'ha lavorad a Milan in su la Gesa de San Vitor e in su la Gesa di Spos, oltra a la restruturazzion e slargament de la Gesa de la Passion e de la Gesa de San Lorenz. El deventarà poeu diretor di lavorà del Dom de Milan e, a quell temp, el lavorarà anca in su la Gesa de San Fedee in sul Santuari de Rò, in sul Dom de Lod e in su la Gesa de San Giorgg a Barnaa.

## Riferiment
*Treccani

## Alter proget
Borlezza (rial)

La **Borlezza** a l'è un rial che 'l corr in la Vall cont el midem nom, che 'l nass a Castion e 'l finiss dopo 17 chilometer in del Lagh d'Isee a Càster. La Region Lombardia el met in la soa red idrica principal per la pupart del so percors e se poden pescà varie trute.

## Riferiment
*Il territorio della Val Borlezza

## Vos corelade
*Parch de la Gola del Tinazz
Anovel de Imbonaa

L**'Anovel de Imbonaa** (XIV secol - XV secol) a l'è stad un pitor e miniador lombard, ativ soratut a la cort di Vescont.

A l'è regordad incoeu soratut per el so Messal de l'incoronazzion del Gian Galeazz Vescont e per i Corai de Carsenzagh, che incoeu inn in la Basilega de Sant Ambroeus, e per el Messal de Santa Tecla, incoeu guarnad in la Biblioteca capitolar del Dom de Milan. L'ha dissegnad, in fresch, anca una Crocifission e, se pensa, la capella di Vescont in la Gesa de Sant Ustorgg.

## Riferiment
*Treccani

## Alter proget
Giardin Reai (Monscia)

I **Giardin Reai** a inn el parch de la Villa Real de Monscia che formen un'area verda unifegada cont el Parch de Monscia.

Lilinscì a gh'è anca la Torreta Vescontea e vari pont.

## Riferiment
*Reggia di Monza

## Alter proget
Gesa de San Martin (Medija)

La **Gesa de San Martin** a l'è la parochial de San Martin, frazzion de Medija.

## Storia
Una gesa in quella banda chi a l'è tirada a man almen del 1208, e la saria stada fada su di Franch in su 'n vegg gesioeul, che poeu hann dedicad al so patron San Martin de Tours.

A l'è slargada per el secol XVII, cont el slargà del presbiteri e 'l fà su de 'na capella a mancina per el batisteri: per el Setcent a l'è tirad su el campanin e l'è fad su el noeuv altar magior in marmor.

In tra el 1932 e 'l 1935 a l'è restaverada cont el sostegn del comun, anca in di agn 1970 ghe lavorarann sora, cont un ransgiament de la faciada e del campanin, oltra a l'adatament ai disposizzion del concili Vatican II.

Part de la comunità pastorala San Roch, a inn dree a restaveràlla torna, cont una catada de daner fornida del 2023.

## Riferiment


## Alter proget
Musadin

**Musadin** a l'è una frazzion de Port Valtravaja, comun autonom fina al 1928. A l'era stad sgiamò tacad a Port al temp del Napoleon, in la soa razionalizzazzion che l'è durada del 1809 al tornà di austriegh.

## Riferiment
*LombardiaBeniCulturali

## Alter proget
Biblioteca de Filosofia (Milan)

La **Biblioteca de Filosofia** a l'è vuna di biblioteche de l'Università di Studi de Milan, che la se concentra in sul material ligad a la filosofia. La gh'ha sed in la veggia giazzera de la Cà Granda.

La gh'ha dent i fond, donad o ciapad in eredità, de l'Antonio Banfi, del Mario Dal Pra, del Guido Davide Neri, del Giulio Preti, del Giuseppe Rensi, del Mario Tiengo, del Charles Sanders Peirce, Giovanni Vailati e del Rodolfo Mondolfo.

## Ligam de foeura
*Sit ofizzial
Centemer

**Centemer** (*Centemero* in italian) a l'è una frazzion del comun brianzoeul de Còsta Masnaga, vers Tabiagh.

Un temp comun deperlu, el partegniva a la Squadra de Nibionn, el sarà tacad in manera devinitiva a Costa Masnaga del 1870, ma l'era stad tacad sgiamò al temp del Napoleon.

## Riferiment
*LombardiaBeniCulturali
Badia de San Colomban

La **Badia de San Colomban** a l'è una badia de Bobi fada su del 614 del Colomban de Bobi e deventada poeu monester benedetin, vun di pussee important in Europa. Quella che la gh'è incoeu l'è stada fornida del 1522 e l'è in la diocesi de Piasenza-Bobi.

## Riferiment
*Visit Piacenza

## Alter proget

## Vos corelade
*Musee de la cità de Bobi
*Dom de Bobi
Cà Zoiosa

La **Cà Zoiosa** a l'era una cà de Mantoa arenta al Castell de San Giorgg e de proprietà di Gonzaga, nassuda 'me sit per el divertìss de la Cort e poeu dada del Gianfranzesch Gonzaga al Vitorin de Felter per fàlla deventà un sit de coltura e de insegnament. La saria stada poeu trada sgiò per slargà la Cort gonzaghesca.

## Riferiment
*Mantova: 600 anni della Ca' Zoiosa
Grigne

I **Grigne**, despess anca al singolar, a inn un grup de montagne in provincia de Lech, fad su de quater cime principai, la Grigna de Sora, la Grigneta, el Coltignon e 'l Did, pussee varie alter montagne men importante.

Di Grigne nassen el Gerenzon, l'Isen, el Fiumlacc e la Pioverna. Arent se troeuva anca i Pian di Resnei.

## Bibliografia
*Sergio Marazzi, Atlante Orografico delle Alpi. SOIUSA, Pavone Canavese, Priuli & Verlucca, 2005.

## Alter proget

## Vos corelade
*Musee di Grigne
Antoni de Lonaa

L**'Antoni de Lonaa** (Lonaa Pozzoeu, intorna al 1456 - Milan, dopo del 1541) a l'è stad un architet lombard, vun di alev del Bramant, regordad soratut per el santuari de Busti Grandi e la Gesa de San Magn a Legnan.

## Riferiment
*[Treccani](https://www.treccani.it/enciclopedia/antonio-da-lonate_(Dizionario-Biografico)/)

## Alter proget
Leo (rial)

El **Leo** a l'è un rial de l'Emilia-Romagna longh circa 10 km: el nass del mont Spigolin e 'l va dent con la Scoltenna inscì de fà su el Panar.

## Riferiment
*Torrente Leo
Basilega de San Gaudenzi

La **Basilega de San Gaudenzi** a l'è una gesa de Noara, ben cognossuda per la soa cupola volta 121 meter fada de l'Alessandro Antonelli: l'è stada dissegnada del Pellegrin Tebald, cont el campanin fad del Benedetto Alfieri.

La gh'ha la dignità de basilega minor.

## Riferiment
*Comun de Noara 

## Alter proget
Brenn de la Torr

**Brenn de la Torr** a l'è una frazzion de Costa Masnaga, mituda vers Lambrugh. A l'è stada un comun autonom fina al 1870 quand che 'l Vitori Emanuell, a stàgh adree al modell napoleonegh, l'ha tacad a Masnaga.

## Riferiment
*LombardiaBeniCulturali

## Alter proget
Mojana

**Mojana** a l'è una frazzion de Meron, mituda in su la banda mancina del Lamber e in sui rive del lagh de Pusian.

A l'è stad un comun autonom, al temp di piev part de la squadra di Maver. Dopo 'na curta parentesi napoleonega indova che 'l perd la soa independenza, el resta deperlu fina al 1928, quand che i fassista el tachen a Meron.

L'è servida de una stazzion ferroviaria in su la ferrovia Com-Lech.

## Riferiment
*LombardiaBeniCulturali

## Alter proget
Scoltenna

La **Scoltenna** a l'è un rial de l'Emilia-Romagna, che 'l nass del Mont Rondiner, al confin con la Toscana, e dopo 33 km el fa su el Panar, insema al Leo.

Ligad anca al basin d'aqua del Mont Cimon, in tra i so afluent a gh'è el Rio Asner, el Rio Perticara e 'l Rio delle Tagliole.

## Riferiment
*Torrente Scoltenna

## Alter proget

## Vos corelade
*Bataja de la Scoltenna
*Santuari di Sant Pellegrin e Bianch
Mosè del Broeul

El **Mosè del Broeul** (... - XIII secol) a l'è stad un poeta e tradutor lombard de la banda de Berghem.

El vegniva de una familia potenta: el so fradell l'era el prevost de la Catedral de San Lissander e l'era amis del vescov Ambroeus III de Mozz.

## Riferiment
*Treccani
Batalion Santa Maria

El **Batalion Santa Maria** o anca *Compagna de polizzia Santa Maria* (in ucrain *Рота поліції «Свята Марія»*) a l'è stada una milizzia cristiana ucraina volontaria che, in tra el 2014 e 'l 2016, l'ha combatud i separatista pro-russ in la guerra del Donbass.

## Storia
L'è stada fada su del moviment nazzionalista e anarchegh Fradellanza in principi 'me part del Batalion Azov e ciamada *Compagnia de [[Gesù Crist]]*: la va dent poeu al Batalion Šachtars'k e, quand che l'è desligad, a l'è slargada, mituda denter di rangh del Ministeri di Afar Interni e de la Polizzia Nazzional poeu, e la toeu part a la bataja de Mariupol' del 2014 'me part de la forza militar de la cità, e la va inanz a fà la gafa in di bande strategiche de Mariupol' anca inanz.

La formazzion l'era ispirada ai Taleban, inscì l'ha did el Čornly, vun di fondador del corp, che l'ha did che eren dree a fà su i Taleban cristian e che la soa forza e ideologia l'era la fed. El so fondador principal a l'è stad el Dmytro Korchynsky, parlamentar elesgiud a la Rada Suprema cont el Partid Radical de Oleh Ljaško e che per quella reson chi l'ha lassad la guida pratega de la milizzia: l'è stad lu, del 2016, a nonzià el desligament del batalion, un poo perchè ghe rivaven pu i omen per tegnìll pizz, un poo perchè quei che gh'eren voleven combater e fà minga i polee.

## Riferiment
*‘Christian Taliban’s’ crusade on Ukraine’s front lines
*Стало известно о роспуске добровольческого батальона, который воевал на Донбассе

## Alter proget
Musee Don Carlo Gnocchi

El **Musee Don Carlo Gnocchi** el gh'ha sed in del santuari diocesan tacad a l'IRCCS Santa Maria Nassenta de la Fondazzion Don Carlo Gnocchi e 'l gh'ha dent vari oget ch'eren stad doperad del sacerdot, tant 'me la soa machina de scriver, vari parament, el so capell alpin e i scarpon che l'haveva doperad 'me capellan in Russia, el calis de la soa prima Messa e anca i so do moto, che eren tute e do de la moto Guzzi. Gh'è anca una cripta che l'ha ospitad el corp del Beat prima che 'l fuss trasferid, cont una tomba donada di Alpin.

L'è vert del 27 de otover del 2012 e, oltra a visitàll de persona, a l'è possibel fàll online cont una visita virtual.

## Riferiment
*Chiesa di Milano

## Ligam de foeura
*Sit ofizzial
Badia de Vezzolan

La **Badia de Vezzolan** a l'è una costruzzion religiosa in stil romanegh lombard e gotegh, in tra i pussee importante del Piemont. A bon cunt, l'è no una badia, perchè l'è mai stada definida inscì, l'è una canonega, ma el termen el resta doperad anca di istituzzion. L'è part del pol museal del Piemont.

## Ligam de foeura
*Sit ofizzial

## Alter proget
Musee inter-religios de Bertinor

El **Musee inter-religios de Bertinor** a l'è un musee de Bertinor dedicad ai trè gran religion monoteiste: cristianesim, ebraism e islam, vert del 2005 e volud de la diocesi de Forlè-Bertinor: el gh'ha sed in la roca de Bertinor.

## Ligam de foeura
*Sit ofizzial

## Vos corelade
*Musee diocesan de l'ared sacher
Giovann IV del Portogall

El **Giovann IV** (Vila Viçosa, 19 de marz del 1604  - Lisbona, 6 de november del 1656), ciamaa **El Restaurador**, l'è staa Re del Portogall e de l'Algarve dal 1640 fina a la soa mort, e Duca de Braganza tra el 1630 e el 1645. L'è staa el leader de la Guerra de la Restaurazion per la riconquista e el riconossiment de l'indipendenza del Portogallo del control de la Spagna.
L'è staa el primm re de la cà de Braganza in Portogal, el sò regn l'è staa segnaa del principi de la guerra de liberazion de Portogall e di alleanze con alter regn europei per ricognoss el Portogal, per esempi la soa fioeula Caterina de Braganza l'ha maridaa el Carlo II d'Inghilterra.

## Alter progett
Gesa de San Teodor (Pavia)

La **Gesa de San Teodor** a l'è una gesa de Pavia che la vegn del XII secol, anca se l'è stada restaverada del XX secol. Gh'è dent anca di fresch del Bernardin Lanzan, indova che se ved Pavia del secol XIV. Prima a gh'era un tempi dedicada a la Sant'Agnesa de epoca lombarda antiga, la dedichen al san Teodor quand che inn mitude dent i sò spoeuje.

## Bibliografia
*A. Segagni Malacart, L'architettura romanica pavese, in Storia di Pavia, III/3, L’arte dall’XI al XVI secolo, Milano, Banca Regionale Europea, 1996, pp. 115– 227.

## Alter proget
Galleria d'Art Sacra di Contemporani

La **Galleria d'Art Sacra di Contemporani** a l'è un musee d'art de Milan, con sed in la Villa Clerici in del quarter Ninguarda. A l'è la prima galleria in Italia dedicada per integh a l'art sacra del dì d'incoeu. Verta del 1995, la gh'ha dent oeuvere del  Giacomo Manzù, del Valentino Vago, del Trento Longaretti, del Kengiro Azuma e del Libero Andreotti.

L'è vun di pol museai recognossud de la Region Lombardia e de la Sociazzion di Musee Eclesiastegh Italian.

## Ligam de foeura
*Sit ofizzial
Musee de San Domenegh (Imola)

El **Musee de San Domenegh** a l'è un musee de Imola, con sed in del vegg convent domenegan de la cità. Part del sistema museal nazzional, l'è part anca del sistema di musee de la cità, insema al Palazz Tozzon e a la collezzion de armi e cerameghe de la Roca sforzesca.

## Ligam de foeura
*Sit ofizzial

## Alter proget
Carcià (Dimar)

**Carcià** (*Carciato* in italian) a l'è una frazzion de Dimar Folgarida, comun solander de la provincia autonoma de Trent.

A gh'è la Gesa de la Natività de San Giovann Batista.

## Bibliografia
*     Udalrico Fantelli, Carciato : Il paese e la gente, Gardolo, Centro Studi per la Val di Sole, 1992.

## Alter proget
Musee Tatil Vares

El **Musee Tatil Vares** a l'è un musee de Vares, con sed in la Villa Baragiola, penad per permetégh a quei che gh'hann di problema de vista de sentì l'art a la soa manera.

## Ligam de foeura
*Sit ofizzial
Musee civegh de Fium

El **Musee civegh de Fium** (*Muzej grada Rijeke* in croat, *Museo civico di Fiume* in italian) a l'è vert del 1994 con sed in del *Cubet* arent al Palazz de Governo e che 'l gh'haveva dent el Musee de la revoluzzion socialista: del 2020 l'è stad menad in del vegg Palazz de la Zucheraria, costruzzion del Setcent in stil baroch.

El gh'ha dent vari repert ligad a la storia de la cità croata, de la che l'è el segond musee dopo del Musee d'art moderna e contemporanea.

## Riferiment
*I primi trent’anni del Museo civico di Fiume
*Istituzioni culturali - Città di Fiume
*Museo civico di Fiume
Musee de l'automobil de Monegh

El **Musee de l'automobil de Monegh** a l'è un musee del Principad de Monegh, propi tacad al circuit de Montecarlo. Dent a gh'è la collezzion d'auto del Ranieri III de Monegh, scominciada di agn '50 e che, deventada tropa granda per el Palazz di Prenzip, l'è spostada del 1993 in quella costruzzion noeuva chi. Gh'è dent varie auto de Formula 1 e de rally e anca di casch de pilota famos.

## Ligam de foeura
*Sit ofizzial

## Alter proget
Badia de Nonantola

La **Badia de Nonantola** a l'è stada vuna di costruzzion monasteghe pussee importante del monachesim benedetin: part de l'arcidiocesi de Modena-Nonantola, l'arcivescov l'è per tradizzion anca so abaa.

## Ligam de foeura
*Sit ofizzial

## Alter proget
Parch Musee Vergili

El **Parch Musee Vergili** a l'è un musee de Borgh Vergili, sit in del Fort de Pietole, e dedicad al Vergili, tant 'me el Musee vergilian arent. l'è part del Parch regional del Menz.

## Ligam de foeura
*Sit ofizzial
Musee Votcent Bologna

El **Musee Votcent Bologna** a l'è un musee privad de Bologna dedicad soratut a l'art local del Votcent e, in part, del Noeuvcent. L'è vert del 2023 e l'è spartid in cinch sale.

## Ligam de foeura
*Sit ofizzial

## Alter proget
Sagra de Bagg

La **Sagra de Bagg** l'è la sagra local de Bagg, quartier de Milan: l'è dal 1628 che tutt i ann la vègn organizzada, pòcch prima de la Pèst del Manzon, in occasion de l'istituzion de la Gesa de Sant Apollinar, quèlla che incoeu l'è la Gesa Vèggia, che l'era de la famiglia De Bagg che fina al 1628 l'era sarada-sù al pubblich: la se tègn la tèrza settimana de ottober.

Per tanti ann gh'era el Pali di Asnitt, perchè gh'era la legenda de on asnin che, con tanta famm, l'è andaa su in sul campanil de la Gesa per mangià l'èrba.

## Riferiment


## Alter progett
Musee Agusta

El **Musee Agusta** a l'è un musee de Samaraa vert del 2002, che 'l mostra una collezzion de motociclete, automobil, elicoter e modellit de l'Agusta, fad in di pussee de cent agn de la soa storia.

## Ligam de foeura
*Sit ofizzial
Papa Grigoeu I

El **Papa Grigoeu I**, ciamad anca *el Magn* (Roma, intorna al 540 - Roma, 12 de marz 604) a l'è stad el Papa quell de 64, tal del 3 setember 590 a la soa mort. La Gesa catolega el recognoss 'me Sant e dotor de la Gesa e anca per la Gesa ortodossa a l'è Sant.

Regordad per havé fad pas cont i Lombard antigh e havéi menad de l'arianesim al cristianesim nicen, l'ha comunque vist anca di guerre de part di Lombard, soratut de duca che faseven deperor, l'è regordad anca per la reforma del cant, che l'ha menad al nasser del cant gregorian, per l'introduzzion di Messe gregoriane e per la gestion del scisma tricapitolin.

## Riferiment
*Treccani

## Alter proget
Palazz Tozzon

El **Palazz Tozzon** a l'è una cà de sciori de Imola, che ghe partegniva la familia omonema, e dent el guarna anca al dì d'incoeu di cimeli sò. L'è dent a la red di musee imolesa insema a la collezzion di armi e ceramiche de la Roca sforzesca de Imola e al Musee de San Domenegh, e 'l gh'ha dent anca una biblioteca.

## Ligam de foeura
*Sit ofizzial

## Alter proget
Roca sforzesca de Imola

La **roca sforzesca de Imola** a l'è un castell de l'età de Mez a Imola, cont anca di slargament d'epoca Renassimental. La gh'ha dent una collezzion de armi e cerameghe che l'è vun di musee de la cità, insema a quell de Palazz Tozzon e al Musee de San Domenegh.

## Riferiment
*BBCC

## Alter proget
Musee regional de Capodistria

El **Musee regional de Capodistria** (*Pokrajinski muzej Koper* in sloven, *Museo regionale di Capodistria* in italian) a l'è el musee de la region slovena del Litoral, con sed in del storegh Palazz Belgramoni-Tacco de Capodistria.

L'è stad vert del 1911 del consili comunal de la cità 'me *Musee civegh de storia e d'art* in del convent de la Santa Ciara e, dopo de la Gran Guerra, a l'è menad in del Palazz che l'è incoeu. Sota el Maresciall Tito a l'è fad Musee regional, a recognosser la soa gran importanza.

## Ligam de foeura
*Sit ofizzial

## Alter proget
Roca sforzesca de Bagnara

La **Roca sforzesca de Bagnara** a l'è un castell de l'età de Mez de Bagnara, in provincia de Ravena, fada su in del secol XV di sciori de Imola, i Riari-Sforza, in sui ruvine de 'n castell pussee vegg fad del Bernabò Vescont. Del 1962 al 2008 a l'è stada sed del municipi de la cità, la sarà poeu fada 'me musee.

## Riferiment
*Beni Culturali

## Alter proget
Ecomusee de la sal e del mar de Zirvia

L**'Ecomusee de la sal e del mar de Zirvia** a l'è un musee de Zirvia, in provincia de Ravena, fad su de 25 sed in tut el territori comunal: in tra de lor a gh'è la Colonia Montecatini, la reserva natural de la salina de Zirvia, quell che resta de Ficocle e de Zirvia Veggia, el Santuari de la Madona del Pin, la Gesa del Sufragi e quella de Sant Antoni, el Teater comunal, la Torr San Michel, i Magazin de la Sal, la Colonia Varese, la Cà di Aie e la Piev de San Steven.

## Ligam de foeura
*Sit ofizzial

## Alter proget
Torrazz de Cremona

El **Torrazz de Cremona** a l'è el campanin del Dom e, cont i so 112 meter, l'è vun di simboi de la cità e vuna di torr campanarie pussee volte d'Europa. Dent a gh'è vun di musee de la diocesi de Cremona.

## Ligam de foeura
*Sit ofizzial

## Alter proget

## Vos corelade
*Batister de Cremona
Borgh Calvenzan

**Borgh Calvenzan** a l'è 'n insema de edifizzi de Pavia che faseven de bas comercial in sul Navili de Pavia.

## Bibliografia
*     Susanna Zatti (a cura di), Pavia neoclassica. La riforma urbana 1770-1840, Vigevano, Diakronia, 1994.

## Alter proget
Brigada Estensa

La **Brigada Estensa** a l'era l'armada del Ducad de Modena e Resg in tra el 1859 al 1863 che l'era andada insema al Franzesch V d'Austria-Est in esili quand che el Stat a l'era borlad sgiò e l'ha combatud insema ai austriegh fina al 1863 quand che 'l Franzesch el desliga el so giurament.

## Bibliografia
*Giornale della R. Ducale Brigata Estense dal 1º Gennaio 1859 al 24 Settembre 1863, Venezia, Tipografia Emiliana, 1866, ristampa anastatica Modena, Aedes Muratoriana, 1977

## Alter proget
Piazza Cesare Stovani

**Piazza Cesare Stovani** a l'è el center ministrativ de Bagg, quarter de Milan dal 1923 e prima comun deperlu. La ciapa el nom del Cesare Stovani (1886-1945), l'ultim sindegh del comun prima che 'l tacaven a Milan.

Al dì d'incoeu a l'è per la pupart sarrada per quei a pè, a gh'è domà una corsia per i viture che gh'hann de andà in via di Forze Armade.

In la piazza se troeuven:

* L'Anagrafe del comun, verta 'me scoeula elementar, e anca sed de la Cà di Sociazzion del Municipi 7 e del center vacinal.
* El vegg Palazz Comunal, fad su dopo del 1893 sota la ministrazzion del sindegh Giuseppe Meregetti, incoeu gh'è dent la Cros Verda Bagg
* La Cà del Popol, vegnuda su anca lee 'me scoeula e, quand che al temp del Dus del 1927 hann fad su la scoeula Zima-Garibaldi (incoeu la ciapa el nom de la Carla Fracci), fada Cà del Fass. A la fin de la guerra per la ministrazzion l'havaria dovud ospità i sed de tucc i partid, e per un temp l'ha vist i comizzi de la DC e del PCI, ma desgià che Bagg l'era bell ross, a la fin gh'inn restad domà i comunista e i socialista.

Al center de la Piazza gh'è el Monument ai Mort de la Gran Guerra, fad del 1928 del Cavazzoni e del Zampieri. Dopo de la segonda guerra mondial gh'hann metud anca un para de preje per regordà i mort lilinscì, e anca quei per la liberazzion.

## Riferiment


## Alter proget
Cassina i Torret

La **Cassina i Torret** a l'è una cassina de Trenn, situada in tra la Caserma Santa Barbara e 'l deposit ATM de via Noara.

L'è del 2011 che l'è pu 'n atività agricola, del 2015 gh'è dent 'n center coltural al servizzi del quarter de San Sir.

A l'è in pè del XVI secol e fina al XVII secol l'era in man ai Barnabita.

## Riferiment


## Alter proget
El Palazziètt

**El** **Palazziètt** a l'è un palazz de Milan, in del quarter de Bagg. 

El se sa minga tròpp de la soa storia, ma se pensa che ghe viveva dent la famiglia De Bagg.

In del cadaster del 1786 a l'è registraa 'me "Casa denominata la Palazzetta", che la partegniva al nobil Forni.

Al dì d'incoeu a l'è una cà de ringhera, e l'è vist 'me vun di sitt pussee caratteristegh de la zona.

## Riferiment


## Alter progett
Biblioteca de la Fabrega del Dom

La **Biblioteca de la Fabrega del Dom** a l'è una biblioteca specialistega de Milan, con sed in del Palazzi de l'Orelogg.

La gh'ha dent ducumentazzion architetonega e storega de la Fabrega del Dom del Triicent inanz: gh'è dent anca l'archivi de la Fabrega e de la Capella de Musega del Dom de Milan.  

## Storia
La Fabrega la gh'ha semper havud una catada ordenada di sò ducument, per esempi cont el lavorà de l'Orazzi Vimercaa fad in del Cinchcent,  ma l'archivi del dì d'incoeu a l'è organizad del 1742 al 1748 grazzia al nodar Isep Maria Tarantola, che l'ha spartid i catade in sedes tom: la strutura de adess l'è mituda in tra el 1948 e 'l 1972 de l'Angelo Ciceri.

Del 2013 a l'è recognossud de la Region Lombardia 'me Archivi de gran interess storegh.

## Riferiment

## Vos corelade
*Biblioteca capitolar del Dom de Milan
Pietro Pavesi

El **Pietro Pavesi** (Pavia, 24 de setember 1844 - Ass, 31 de avost 1907) a l'è stad un naturalista, storegh e politegh italian, sindegh de Pavia del 1899 al 1902.

Lauread in scenze naturai a l'Università de Pavia, l'ha insegnad al Licee de Lugan, e poeu in università a Napoli, Genoa e Pavia, indova che poeu l'è fad diretor del Musee de Storia Natural.

## Riferiment
*Treccani

## Alter proget
Cassina Crea

La **Cassina Crea** (in italian Cascina Creta) a l'è stada una cassina de Sella Noeuva, incoeu vun di quarter de Milan ma prima comun autonom e poeu frazzion de Bagg: al dì d'incoeu l'è stada trada sgiò squasi per intregh, foeura che per una cà picinina che la gh'ha dent un tabacher, che in milanes classegh l'era ciamada *el tabacchee de la Crea*, ghe lassa però el nom a una via e, pussee generalment, a la banda pussee orientala de Sella Noeuva, quella che la riva a tocà el Lorentegg, oltra a una gesa.

## Storia
La Crea l'è tirada a man in la *Carta dei Fieni del Claricio* del 1659, e l'era in tra i vie Bisceglie e Saint Bon del dì d'incoeu, e l'era tocada del rial Marcion, che 'l nasseva in del Parch di Cave de adess.

El nom el vegnaria del facc che sota a gh'era tanta terra crea, che l'era doperada poeu per fà i quadrei.

Sota el fassism i aziende agricole se sposten in la cassina Crea Noeuva, un'azienda agricola modell del temp e a quei che eren andad soldad per i guerre in Africa ghe dann un lavorà in di industrie statai, roba che la lassa voeuda la cassina veggia che, runenta, l'è trada sgiò in di agn '80 per lassà spazzi ai cà popolar de via Saint Bon.

## Note


## Alter proget
Luis Boss Vescont

El **Luis Boss Vescont** (Milan, 25 de fevrer 1758 - Milan, 10 de avril 1835) a l'è stad un archivista, bibliotecari, pret e politegh lombard, deputad sota la Republega Cisalpina e cavaler de l'Orden de la Corona de Ferr, l'è stad anca cont del Regn d'Italia e prefet di archivi e di biblioteche per el Stat napoleonegh.

La soa familia el mena a deventà pret e 'l farà part del capitol del Dom de Milan, ma el se svesinarà a la massoneria in Baviera, tant de scriver un giornal a Milan dedicad ai so tema. Quand che 'l riva el Napoleon el va dent ai so grazzie e l'è mitud dent al sistema burocrategh, però cont el tornà di austriegh l'è lassad a cà e sostituid del Bartolomeo Sambrunico: el va inanz a scriver ma el sarà pover, a viver grazzia a una pensioncina e a di sussidi che gh'ha dad el Giorg Giulin, el moeur in d'una cà picinina in del Palazz de Brera.

## Riferiment
*Treccani

## Alter proget